થોડા મહિના પહેલાં રાંચીમાં અમિત શાહની હાજરીમાં ભાજપનો એક કાર્યક્રમમાં યોજાયો તેમાં અર્જુન મુંડાનું નામ જ નહોતું. એટલું જ નહિ, તેઓ મંચ પર જવા માગતા હતા, પણ તેમને મંચ પર પગ પણ મૂકવા ના દીધો. તેથી નારાજ થઈને મુંડા અને તેના સાથીદારો ત્યાંથી નીકળી ગયા હતા. હવે ગયા અઠવાડિયે રાંચીમાં ભાજપની સભા યોજાઈ હતી. અમિત શાહ હાજર હતા અને આ વખતે માનસન્માન સાથે અર્જુન મુંડાને પણ મંચ પર બેસાડી દેવાયા. અમિતભાઈની બાજુમાં જ બેસાડાયા અને ભાષણમાં અમિત ભાઈએ અર્જુનભાઈના વખાણ પણ ક્યા. થોડા જ મહિનામાં બદલાયેલી આ સ્થિતિ સૌનું ધ્યાન ખેંચી રહી છે.